RESOLUCIÓN do 1 de setembro de 2022 pola que se publica o plan de estudos do máster universitario Erasmus Mundus en Sostibilidade e Industria 4.0 Aplicada ao Sector Marítimo, Technische Universität Hamburg-Harburg, Università degli Studi di Napoli Federico II e University of Zagreb.
Universidade da Coruña — III. Outras disposicións — 09/09/2022

O máster universitario Erasmus Mundus en Sostibilidade e Industria 4.0 Aplicada ao Sector Marítimo pola Universidade da Coruña, Technische Universität Hamburg-Harburg, Università degli Studi di Napoli Federico II e University of Zagreb, obtivo a verificación do plan de estudos polo Consello de Universidades, logo do informe favorable da Education, Audiovisual and Culture Executive Agency (EACEA), e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse por Acordo do Consello de Ministros do 5 de outubro de 2021, publicado, mediante Resolución da Secretaría Xeral de Universidades do 6 de outubro de 2021, no
Boletín Oficial del Estado
(BOE) do 22 de outubro.
Posteriormente, as universidades participantes presentaron unha solicitude de modificación da proposta inicial para engadir a Technische Universität Hamburg-Harburg no consorcio, que obtivo o informe favorable da Education, Audiovisual and Culture Executive Agency (EACEA).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario Erasmus Mundus en Sostibilidade e Industria 4.0 Aplicada ao Sector Marítimo pola Universidade da Coruña, Technische Universität Hamburg-Harburg, Università degli Studi di Napoli Federico II e University of Zagreb, coas modificacións aprobadas, que se estrutura segundo consta no anexo e con efectos desde o curso académico 2021/22.
A Coruña, 1 de setembro de 2022
Código RUCT: 4317780.
Plan de estudos que se inicia no curso 2021/22.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: enxeñaría e arquitectura.
2. Distribución do plan de estudos en créditos ECTS, por tipo de materia:
3. Contido do plan de estudos por cuadrimestre.
Primeiro curso
Segundo curso
As materias optativas do 1º cuadrimestre do 2º curso poderán realizarse en calquera das universidades do consorcio. O traballo fin de máster poderá realizarse en calquera das universidades do consorcio ou asociadas, aínda que a defensa oficial do devandito traballo se realizará na Università degli Studi di Napoli Federico II.
A unidade temporal de todas as materias é cuadrimestral e no 1º curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 90 créditos ECTS, distribuídos como se indica no punto 2, para obter o título de máster universitario Erasmus Mundus en Sostibilidade e Industria 4.0 Aplicada ao Sector Marítimo pola Universidade da Coruña, Technische Universität Hamburg-Harburg, Università degli Studi di Napoli Federico II y University of Zagreb.